Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 250-136
WEB STRANICA: www.svetinikola.hr (Sveti Frane Zadar)
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.htnet.hr
Fra Diego Deklić tajnik provincijala, vikar, ekonom
i fra Tomislav Ćurić knjižničar
Zadar, 29. studenoga 2009.

8/2009.

Evanđelje: Lk 21, 25-28. 34-36 U ono vrijeme: Reče Isus svojim učenicima: "I bit će znaci na suncu, mjesecu i zvijezdama, a na zemlji bezizlazna tjeskoba naroda zbog huke mora i valovlja. Izdisat će ljudi od straha i iščekivanja onoga što prijeti svijetu. Doista, sile će se nebeske poljuljati. Tada će ugledati Sina Čovječjega gdje dolazi u oblaku s velikom moći i slavom. Kad se sve to stane zbivati, uspravite se i podignite glave jer se približuje vaše otkupljenje. Pazite na se da vam srca ne otežaju u proždrljivosti, pijanstvu i u životnim brigama te vas iznenada ne zatekne onaj Dan jer će kao zamka nadoći na sve žitelje po svoj zemlji." "Stoga budni budite i u svako doba molite da uzmognete umaći svemu tomu što se ima zbiti i stati pred Sina Čovječjega."
1. NEDJELJA DOŠAŠĆA
SLAVNI KRISTOV POVRATAK Prvom nedjeljom Došašća počinje nova liturgijska godina. Došašće nas podsjeća na mnoga stoljeća u kojima su ljudi živjeli u očekivanju da se ostvari obećanje koje dao Bog da će doći Spasitelj koji će ih oteti grijehu i odvesti u Obećanu zemlju... Pozvani smo da živimo to isto očekivanje u pripremi za Božić. Krist dolazi! Naše čekanje mora biti u vjeri i nadi. "Budite pripravni", reći će nam Krist, "bdijte i molite!". Nastojmo imati srce koje sluša, nadahnuto željom da odgovori na Kristov poziv.

TERMINI * OBAVIJESTI * TERMINI * OBAVIJESTI * TERMINI * OBAV.
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Danas Crkva slavi: I Došašća, Svi sveti Franjevačkog reda
ponedjeljak Andrija ap, Hrvoslav - ZORNICE (MISa U 7 sati)
- Kateheze za odrasle ponedjeljkom. Susret započinje u 19,45 sati.
utorak Edmund, Natalija – utorkom pobožnost sv. Anti
- Kateheza za mlade utorkom. Susret započinje u 20 sati.
srijeda Bibijana, Blanka
četvrtak Jozafat biskup i mučenik
petak Franjo Ksaverski
subota Ivan Damašćanski (1. petak)
nedjelja II. Doašća, Nikola biskup
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati (Jutarnja misa u 7 sati mijenja ZORNICU)
Služba časova (časoslov): svagdanom u sv. misi,
nedjeljom i svetkovinama Večernja u 18.30 sati.
Euharistijsko klanjanje: petkom u 19.30 sati.
Prve nedjelje u mjesecu sastanak s FSR-om sat vremena prije večernje mise.
Krunicu molimo svaki dan u 18,30 sati.

NOVO - NOVO: www.svetifrane.org (stranica našeg samostana) www.mali-brat.com (stranica naših mladih)
- O svemu možete više saznati na stranicama: ofm-sv-jeronim.hr ili
www.svetinikola.hr u rubrici Sv. Frane Zadar
Posebno preporučamo pogledajte nedjeljna i blagdanska čitanja u PPT i PPS prezentacijama.

VRIJEME NADANJA – DOLAZI MESIJA – DOLAZE BOLJI DANI
Mi, kao kršćani i ljudi, ni u kojem slučaju ne želimo živjeti od neke 'lažne i prazne' nade. Ne treba nam lažna utjeha. Mi se hoćemo suočiti sa stvarnošću, svjesni smo da smo također povijesna bića, a to znači da smo odgovorni za ovu našu povijest. Odgovorni smo za naše spasenje i za našu propast. To hoće reći da ni u kojim uvjetima ne smijemo ispustiti svoju budućnost iz 'svojih ruku' Zato se trebamo što je moguće realnije i operativnije postaviti prema budućnosti. S nama je Bog. K nama Bog šalje Isusa da nas ohrabri u našim aktivnostima u gradnji naše i svjetske povijesti. Povijest nije bezglava niti slučajna. U njoj je čovjek i Bog. U povijesti je Isus već dvije tisuće godina, i bez njega ne razumije se ni naša prošlost niti može nastati naša budućnost.
Za mnoge ljude budućnost je redovito nešto što ih straši, a osobito danas u ovo konfuzno vrijeme.Mislim daje srž Adventa da pripravimo mogućnost da se u nama začne i porodi Isus (Cf. M. Eckhart). Pa mi smo jedini u svijetu slika Božja, a sva druga stvorenja samo su stvorenja. I za njih Biblija ne reče da su slika Božja. Samo je čovjek slika Božja i samo u čovjeku se Bog utjelovljuje. Isus je prihvatio da bude čovjek, da bude Mi. Znakovi Isusovog dolaska: krah starog svijeta, krah starog Čovjeka. To je uvijek popraćeno izvjesnim strahom. Budimo odvažni, govori nam Isus, govori nam Bog. Marijan Jurčević, OP

Sv. Barbara – plemenita roda, kći Dioskura; a živjela je za vrijeme cara Maksimi-jana i pretora Marcijana u 3. stoljeću. Vjerujem da ste o njoj već dosta čuli i čitali. Želja mi je iznijeti običaje koji su vezani uz njezin spomendan i imaju prigodnu poruku, a danas se na žalost malo pomalo zaboravljaju.
U nekim krajevima Lijepe Naše je još uvijek živ običaj da se na Barbarin spomendan otkinu grančice trešnje ili neke druge voćke te u toploj prostoriji polažu u vodu, da bi za Božić procvjetale. Tamo gdje se grančica lijepo rascvjeta vjeruje se da će slijedeće godine biti vjenčanje ili da će u kući biti sreća i zdravlje. Ponegdje se na svaku grančicu pričvrsti papirić s imenom. Čija grančica prva procvjeta, sigurno će iduće godine biti sretan. Općenito: grančica koju se prisili da procvjeta – usred mrtve zime – znak je i jamstvo novoga života. Na Barbaru se u tanjur ili plitku posudu sije i redovito zalijeva pšenica. Ona će također do Božića potjerati zelene vlati. Probuđena životna snaga u zrnju znak je da će se priroda istrgnuti iz zimskih okova smrti.
Legenda prema kojoj je munja ubila njezina krvnika, učinila je da postane zaštitnica od groma, vatre i u slučaju iznenadne smrti. Zaštitnica je ruda-ra koji su, radeći pod zemljom, u stalnoj životnoj opasnosti. Također je zaštitnica dobre smrti, koja osigurava primitak sakramenata u trenutku smrti. Od početka uporabe baruta, sv. Barbara se zaziva i kao zaštitnica pripadnika artiljerije

DRUŽBA «BRAĆA HRVATSKOG ZMAJA” PRIREĐUJE SVEČANU AKADEMIJU FRANJI ASIŠKOM U ČAST
povodom 800. obljetnice franjevačkog reda
Svečana dvorana Sveučilišta u Zadru
Zadar, 30. studenoga 2009. u 19 sati
Tom prigodom biti će predstavljena Hrvatska Božićna mapa 2009. kao doprinos kulturi slavljenja Božića

POMOĆ NAJPOTREBNIJIM OBITELJIMA U DOŠAŠĆU
Brate Drago, podsjećam Vas na humanitarnu adventsku akciju za siromašne obitelji u Udbini o kojoj smo bili razgovarali. Dobro bi bilo već sutra pozvati vjernike da se tijekom Došašća, u skladu sa svojim mogućnostima,sjete i tih siromašnih obitelji. Za sada bi bilo dovoljno reći da bi se prilozi u hrani i drugim potrepštinama za domaćinstvo mogli donijeti desetak dana prije Božića, pa bi se poklon paketi odvezli u Udbinu (sve to u dogovoru s tamošnjim župnikom). Konkretnije obavijesti, što bi bilo najpotrebnije i najprikladnije, najbolje je kazati u nedjelju prije same realizcije. Mir i dobro. Zvjezdana
3. Humanitarna akcija VUKOVARU ZADAR - pod pokroviteljstvom Županijske kordinacije za ljudska prava
Aktivnosti 30. studenoga do 4. prosinca 2009. Svi donatori mogu donijeti pakete hrane, sredstava za higijenu i školski pribor u športsku dvoranu OŠ Šimuna Kožičića Benje.

Ovo će vrijeme došašća imati smisla samo onda ako danas napravimo odluku da ćemo barem nešto u svojem životu popraviti na bolje. Obećajmo danas svi zajedno da ćemo ovoga tjedna obnoviti svoju molitvu, da ćemo izmoliti anđeosko pozdravljenje svakoga dana ujutro i navečer te jedan Oče naš, Zdravo Mariju i Slava Ocu za obraćenje naših župljana koji su se već jako udaljili od vjere i Boga!
Ako samo u tome uspijemo, ako samo to svakoga dana izvršimo, mi ćemo ostvariti smisao došašća i naša priprava za dolazak našega Spasitelja biti će ispunjena.

Vjerujem da život nije neka avantura koja treba da se odživi prema najnovijoj metodi, nego zadatak da se ostvari plan što ga Bog ima o nama; to je plan ljubavi koja preobražava naše biće. Vjerujem da je najveća čovjekova radost kad susretne Krista Isusa, Boga koji se utjelovio. Vjerujem da se svaki čovjek može ponovno roditi preporoditi na dostojan i iskonski život i to u svakom trenutku svojeg postojanja... a ne samo da se oslobodi nego da nadvlada zlo. Thomas Merton